
3. Suomen terveys- ja sosiaalipalvelujen kehitys

Tehtävien vastaukset

1. Selitä käsitteet.
a. hyvinvointipalvelut
Hyvinvointipalvelut sisältävät koulu-, sosiaali- ja terveyspalvelut.
b. sosiaaliturva
Sosiaaliturva pitää sisällään sosiaaliavustukset, kuten lapsilisän, ja sosiaalivakuutuksen, joka sisältää työeläkkeen, työtapaturmavakuutuksen, sairausvakuutuksen, työttömyysturvan ja kansaneläkkeen.
c. terveyspolitiikka
Terveyspolitiikka tarkoittaa terveyteen vaikuttavaa julkista, yksityistä ja vapaaehtoistoimintaa, jonka avulla pyritään edistämään kansanterveyttä pitämällä huolta terveyden edellytyksistä sekä torjumalla sairauksia ja hoitamalla niitä.
[bookmark: _Hlk105429513]d. sairausvakuutus
Sairausvakuutus on osa sosiaaliturvaa. Sen tarkoituksena taata kaikille asianmukainen hoito varallisuudesta riippumatta.
[bookmark: _Hlk105429544]e. väestöllinen huoltosuhde
Väestöllinen huoltosuhde kuvaa lasten ja vanhuseläkeikäisten määrän suhdetta työikäisen väestön määrään. Huoltosuhde heikkenee syntyvyyden laskiessa ja ikääntyneen väestön suhteellisen osuuden kasvaessa keskimääräisen eliniän pidentymisen takia.
f. sosiaalipolitiikka
Sosiaalipolitiikka tarkoittaa julkisia toimia, joilla pyritään turvaamaan väestölle toimeentulo ja turvallisuus sekä vähentämään sosiaalisia ongelmia.

[bookmark: _Hlk75086923]2. Kansanterveystyö 1800–1900-luvuilla
[bookmark: _Hlk105431090]a. Mitkä olivat suuria kansanterveyden haasteita Suomessa 1800–luvun lopulla ja 1900-luvun alussa? 
Suuria kansanterveyden haasteita Suomessa 1800–luvun lopulla ja 1900-luvun alussa olivat tartuntataudit ja niistä johtuva kuolleisuus, varsinkin tuberkuloosi, sekä suuri äitiys- ja lapsikuolleisuus. Myös väestön laadun rappeutuminen huolestutti.
b. Mitä toimia valtio kehitti vastatakseen näihin haasteisiin?
Tuberkuloosin vastaisessa taistelussa Suomeen rakennettiin vuoteen 1945 mennessä 33 keuhkotautiparantolaa. Äitiys- ja lapsikuolleisuutta pyrittiin vähentämään säätämällä vuosina 1943–1944 useita lakeja, kuten laki kunnallisista äitiys- ja lastenneuvoloista. Väestön laatuun pyrittiin vaikuttamaan säätämällä vuonna 1935 Suomessa pakkosterilointilaki, joka oli voimassa vuoteen 1970. 

3. Vuoden 1972 kansanterveyslaki
Miten vuonna 1972 säädetyllä kansanterveyslailla pyrittiin parantamaan väestön terveyttä? 
Kansanterveyslain taustalla oli tosiasia, että maailman terveimmistä lapsista kasvoi Euroopan sairaimpia aikuisia. Siihen havahduttiin 1960-luvulla. Senhetkinen järjestelmä, joka sisälsi runsaasti sairaaloita, ei kohentanutkaan kansanterveyden tilaa, vaikka terveyspalvelut olivat kaikkien saatavilla. Myöskään kunnanlääkärijärjestelmä sairaaloiden rinnalla ei ollut auttanut. Kansanterveyslaissa sen tilalle tulivat terveysasemat, neuvolat ja terveyssisarten kotikäynnit, joilla pyrittiin nimenomaan ennaltaehkäisemään sairauksia. Ne muodostivat kattavan perusterveydenhuollon. Laissa myös taattiin terveyspalvelujen maksuttomuus, jolla pyrittiin takaamaan kaikkien mahdollisuus käyttää palveluja varallisuudesta riippumatta.

4. Pohdi vastuuta terveydestä. 
Yhteiskunta on alkanut rajoittaa terveyspalvelujen kasvua ja siirtää enemmän vastuuta terveydestä yksilölle.
a. Pohdi, millaisia negatiivisia seurauksia sillä voi olla. 
Väestöryhmien väliset terveyserot saattavat kasvaa, jos terveyspalveluihin pääseminen vaikeutuu. Paremmin koulutetuilla ja taloudellisesti toimeentulevilla on paremmat mahdollisuudet pitää huolta terveydestään esimerkiksi käyttämällä yksityisiä terveyspalveluja julkisten sijaan kuin alhaisen koulutuksen saaneilla ja pienituloisilla. 
[bookmark: _Hlk105431520]Terveyspalvelujen järjestämisessä säästäminen saattaa aiheuttaa lisää kuluja esimerkiksi sairastavuudesta johtuvan työttömyyden ja syrjäytymisen lisääntymisenä. Ihmisten maksuosuus lisääntyy, jos he joutuvat käyttämään enemmän yksityisiä terveyspalveluja.
Yhteiskunta saattaa pystyä järjestämään julkiset terveyspalvelut halvemmalla, Terveydenhuollon oikeudenmukaisuus voi vähentyä ja alueellinen epätasa-arvo lisääntyä. Tyypillisesti terveyspalveluja rajoitetaan eniten ”tuottamattomilla” alueilla, kuten pienillä paikkakunnilla, ja keskitetään nykyisen markkinalogiikan mukaan isompiin yksiköihin ja kaupunkeihin. 
b. Entä millaisia positiivisia seurauksia sillä voi olla?
Yksilöt saattavat alkaa ottaa enemmän vastuuta omasta terveydestään, kun yhteiskunnan tuki vähenee. Tällöin terveiden elinvuosien määrä saattaa kasvaa. Yhteiskunta saattaa pystyä järjestämään julkiset terveyspalvelut halvemmalla, kun ihmiset itse huolehtivat terveydestään paremmin. 

5. Pohdi hyvinvointivaltion haasteita.
[bookmark: _Hlk105431872][bookmark: _Hlk105433658]a. Mitä haasteita Suomen hyvinvointivaltiolla on?
Suomen hyvinvointivaltiolle asettaa haasteita esimerkiksi väestön ikärakenteen muutos, joka heikentää väestöllistä huoltosuhdetta eli työikäisten ja huolehdittavan väestön välistä suhdetta. Valtiolla ja kunnilla on rahaa käytössä vähemmän kuin tarvitaan, ja talouden globalisoituminen ja maailmantalouden kehityksen ennustettavuuden heikentyminen vaikeuttavat talouden suunnittelua. Luonnonvarojen ylikulutus voi kaventaa hyvinvoinnin mahdollisuuksia sekä paikallisesti että globaalisti, ja maahanmuuton lisääntyminen on tuonut uusia haasteita. Lisäksi ihmisten välisen vuorovaikutuksen muodot ja työnteon tavat muuttuvat. Väestöryhmittäiset ja alueelliset terveyserot uhkaavat kasvaa edelleen. Palvelut eivät myöskään kohdennu ihmisille tasavertaisesti, ja ne sisältävät osin tehottomia toimintatapoja. Lisäksi terveydenhuollon kustannukset ovat kasvaneet entisestään. 
b. Miten niihin on pyritty vastaamaan?
Kaikkiin näihin haasteisiin on pyritty Suomessa vastaamaan sosiaali- ja terveyspalvelujen uudistamisella. Terveysteknologia tarjoaa myös mahdollisuuksia näihin haasteisiin vastaamiseen.

6. Piirrä kuvio.
[bookmark: _Hlk75086221]a. Esitä taulukon tiedot graafisesti kahdella eri tavalla. Pohdi, mitkä olisivat havainnollisimpia tapoja esittää taulukon tulokset. 
[bookmark: _Hlk104555404]Taulukon tiedot voi esittää esimerkiksi näin:

b. Vertaile tekemiäsi graafeja. Millaisen kuvan ne antavat taulukon tiedoista?
Esimerkkitaulukko 1 on tässä informatiivisempi. Se kertoo sekä lääkäritiheyden että naislääkärien osuuden kehityksen Suomessa vuosina 1800–2018. Siitä voi nähdä, että ne ovat kehittyneet suunnilleen samaan tahtiin. Esimerkkitaulukko 2 antaa harhaanjohtavan kuvan, että lääkäreiden lukumäärä ei ole juurikaan noussut, vaikka väestömäärä on, koska asteikko on liian suuri lääkäreiden määrälle.


Väestömäärän ja lääkäreiden lukumäärän kehitys Suomessa 1800−2018

Väestömäärä	1800	1880	1920	1960	1980	1990	2010	2018	800000	2000000	3100000	4400000	4800000	5000000	5400000	5500000	Lääkäreiden lukumäärä	1800	1880	1920	1960	1980	1990	2010	2018	20	160	657	2915	9517	14325	23609	30272	1800	1880	1920	1960	1980	1990	2010	2018	



Lääkäritiheyden ja naislääkäreiden osuuden kehitys Suomessa 1800−2018

Lääkäreitä / 10 000 asukasta	1800	1880	1920	1960	1980	1990	2010	2018	0.2	0.8	2.1	6.6	19.899999999999999	28.6	44	55	Naislääkäreitä (%)	1800	1880	1920	1960	1980	1990	2010	2018	0	1	6	22	33	42	53	54	

